קרי באטלר

קרי באטלר (באנגלית: Kerry Butler; נולדה ב-18 ביוני 1971) היא שחקנית וזמרת אמריקאית. היא נודעה בעיקר בזכות גילומה של ברברה מייטלנד במחזמר "ביטלג'וס", פני פינגלטון במחזמר "היירספריי" וקליאו/קירה במחזמר "זאנאדו", אשר האחרון זיכה אותה במועמדות לפרס טוני. 

 ביוגרפיה 

 ראשית חייה והשכלה 
באטלר נולדה בברוקלין, ניו יורק ב-18 ביוני 1971, והחלה להשתתף בפרסומות בגיל שלוש. סיימה את לימודיה במכללת אית'קה בשנת 1992, עם BFA בתיאטרון מוזיקלי.

 תיאטרון 
באטלר השתתפה בסיבוב הופעות של המחזמר אוקלהומה! באירופה בתפקיד אדו אנני ובסדנא של המחזמר Bright Lights, Big City בתפקיד ויקי.

בשנת 1993, באטלר הופיעה לראשונה בברודוויי במחזמר אחים בדם בתפקיד גברת ג'ונס, ושימשה גם כמחליפה של הדמות לינדה. בשנת 1994, גילמה את בל במחזמר היפה והחיה, תחילה בטורונטו ואז בברודוויי. לאחר מכן גילמה את אפונין במחזמר עלובי החיים.

בשנת 2002, באטלר השתתפה בהפקה המקורית של המחזמר היירספריי המבוסס על סרט בעל אותו שם בתפקיד פני פינגלטון. על תפקיד זה הייתה מועמדת לפרסי דרמה דסק ומעגל המבקרים החיצוני בקטגוריה שחקנית משנה יוצאת מהכלל במחזמר.

בשנת 2003, השתתפה באטלר בהפקת ברודוויי המקורית של המחזמר חנות קטנה ומטריפה בתפקיד אודרי. על תפקיד זה הייתה מועמדת לפרס מעגל המבקרים החיצוני בקטגוריה שחקנית יוצאת מהכלל במחזמר.

בשנת 2006, גילמה את דידי טרויט בהפקת פסטיבל התיאטרון של ויליאמסטאון של המחזמר "ההפך מסקס" המבוסס על סרט בעל אותו שם.

החל ממאי 2007 ועד ספטמבר 2008, באטלר גילמה קליאו/ קירה במחזמר זאנאדו המבוסס על סרט בעל אותו שם משנת 1980 בכיכובה של אוליביה ניוטון-ג'ון. על תפקיד זה הייתה מועמדת לפרס טוני בקטגוריה הביצוע הטוב ביותר על ידי שחקנית ראשית במחזמר ולפרס ליגת הדרמה בקטגוריית הביצוע הנכבד.

בקיץ 2009, באטלר גילמה את ברנדה בהופעת הבכורה העולמית של המחזמר תפוס אותי אם תוכל  בתיאטרון השדרה החמישית בסיאטל, וושינגטון.

בספטמבר 2009, באטלר הצטרפה להפקת המחזמר רוק לנצח בברודוויי. היא גילמה את דמותה של שרי במשך שישה חודשים. באטלר עזבה את ההפקה ב-13 במרץ 2010.

בשנת 2011 שבה לגלם את דמותה של ברנדה בהפקת המחזמר תפוס אותי אם תוכל בתיאטרון ניל סיימון בברודוויי. על תפקיד זה הייתה מועמדת לפרס דרמה דסק לשחקנית משנה יוצאת מהכלל במחזמר.

במרץ 2012, באטלר השתתפה בהפקה המחודשת של המחזה השושבין שם גילמה את מייבל קנטוול. היא עזבה את ההפקה ב-8 ביולי 2012.

ב-18 בפברואר 2013, באטלר השתתפה בקונצרט של המחזמר Ragtime בהיכל אייברי פישר.

מפברואר עד מאי 2016, גילמה את דמותה של מריאן במחזמר Disaster! בברודוויי.

מאוקטובר עד דצמבר 2017, באטלר הופיעה בהפקת טרום ברודוויי של המחזמר ילדות רעות. ההפקה התקיימה בתיאטרון נשיונל בוושינגטון די.סי.. באטלר שיחקה את התפקידים של גברת נורברי, גברת הרון וגברת ג'ורג'. במרץ 2018, באטלר שבה לגלם תפקידים אלו כאשר הפקת המחזמר עברה לברודוויי. היא עזבה את ההפקה ב-9 בספטמבר 2018. על תפקיד זה הייתה מועמדת לפרס מעגל המבקרים החיצוני לשחקנית משנה יוצאת מהכלל במחזמר.

בשנת 2018, באטלר גילמה את ברברה מייטלנד בהפקת הבכורה העולמית של המחזמר ביטלג'וס בתיאטרון נשיונל בוושינגטון די. סי.. היא שבה לגלם את התפקיד בהפקת המחזמר המקורית בברודוויי ובהפקה המחודשת של המחזמר.

 טלוויזיה 
בין השנים 2006–2007, באטלר גילמה את דמותה של קלאודיה רסטון באופרת הסבון One Life to Live של רשת ABC.

בשנת 2008 גילמה את ריס בסדרה Lipstick Jungle ברשת NBC.

בשנת 2009, הופיעה בסדרה רוק 30 בתפקיד ליילה. בשנת 2010 גילמה את מרי ג'ו קלארקסון בפרק של הסדרה שוטרים בדם של רשת CBS. בשנת 2011 באטלר הופיעה בסדרה Rescue Me בתפקיד מרשה.

בשנת 2013 גילמה את לזלי בפרק של צווארון לבן. באותה שנה הופיעה בפרק של חוק וסדר: מדור מיוחד, שם גילמה את דמותה של אריאל רנדולף.

בשנת 2014, הופיעה בסדרה The Mysteries of Laura בתפקיד אמא של זואי, ובאותה שנה הופיעה בסדרה אלמנטרי בתפקיד אסטריד.

בשנת 2015, דיבבה את דמותה של ננסי האיטריה בסדרה Wallykazam!. באותה שנה גילמה את אן מרי קימבול-קיני בסדרה מינדי.

באטלר מופיעה במיני סדרת הטלוויזיה של נטפליקס בנות גילמור: שנה בחייהן, שיצאה בנובמבר 2016, בתפקיד קלאודיה.

בשנת 2023 גילמה באטלר את טופנס בפרק של "גברת מייזל המופלאה".

 זמרת סולו 
ב-13 במאי 2008, הופץ אלבום הסולו הראשון של באטלר בשם "Faith, Trust & Pixie Dust" על ידי PS Classics , בהפקתו של מייקל קוזרין. שירי האלבום כולל גרסאות כיסוי לשירים מוכרים, בין היתר שירי דיסני.

 במאית 
באטלר תקיים את הופעת הבכורה שלה כבמאית באוקטובר 2023. היא תביים את ההפקה של Rise Above Performing Arts למחזמר נערי העיתונים  בסרסוטה, פלורידה.

 חיים אישיים 
באטלר צמחונית ופעילה בנושאי איכות הסביבה וזכויות אדם.

באטלר נשואה לכותב ולמפעיל הבובות ג'ואי מזארינו. לזוג יש שתי בנות.

 הפקות ברודוויי בהן השתתפה 
שנהשםתפקידהערה1993Blood Brothersגברת ג'ונס1994היפה והחיהבל1998עלובי החייםאפונין2002-2003היירספרייפני פינגלטון2003חנות קטנה ומטריפהאודרי2007-2008זאנאדוקליאו/ קירה2009-2010רוק לנצחשרי2011תפוס אותי אם תוכלברנדה סטרונג2012השושביןמייבל קנטוול2016Disaster!מריאן2018ילדות רעותגברת הרון/ גברת נורברי/ גברת ג'ורג'2019-2020
2022-2023ביטלג'וסברברה מייטלנד

 פילמוגרפיה 
 קולנוע 
שנהשםתפקידהערה2000Borough of Kingsאנה קאלהאן2001Campfire Storiesביאטריס2018החינוך הרע של קמרון פוסטרות פוסטמייפלת'ורפהולי סולומון2022Honor Societyג'נט רוז

 טלוויזיה 
שנהשםתפקידהערותהערות שוליים1995Princess Gwenevere and the Jewel Ridersהנסיכה גוונבר13 פרקים2002רחוב סומסוםגברת קאמפפרק אחד2006-2007One Life to Liveקלאודיה רסטון5 פרקים2008Lipstick Jungleריס2 פרקים2009רוק 30ליילהפרק אחדקופידוןדבי2010כחולים בדםמרי ג'ו קלארקסון2011Rescue Meמרשה2013צווארון לבןלזליחוק וסדר: מדור מיוחדאריאל רנדולף2014The Mysteries of Lauraאמא של זואיאלמנטריאסטריד2015Wallykazam!ננסי האיטרייהמינדיאן מרי קימבול-קיני2016בנות גילמור: שנה בחייהןקלאודיה2 פרקים2023גברת מייזל המופלאהטופנספרק אחד

 משחקי וידאו 
שנהשםתפקידהערות2006Rockstar Games Presents Table Tennisהיילי2018Red Dead Redemption 2אוכלוסיית הולכי רגל מקומית

 דיסקוגרפיה 
 אלבום סולו 

 פרסים ומועמדויות 
שנהפרסקטגוריהפרויקט מועמדתוצאההערות שוליים2003פרס דרמה דסקשחקנית משנה יוצאת מהכלל במחזמרהיירספרייפרס מעגל המבקרים החיצונישחקנית משנה יוצאת מהכלל במחזמר2004שחקנית יוצאת מהכלל במחזמרחנות קטנה ומטריפה2008פרס טוניהביצוע הטוב ביותר על ידי שחקנית ראשית במחזמרזאנאדו2011פרס דרמה דסקשחקנית משנה יוצאת מהכלל במחזמרתפוס אותי אם תוכל2018פרס מעגל המבקרים החיצונישחקנית משנה יוצאת מהכלל במחזמרילדות רעות

 קישורים חיצוניים 



 קרי באטלר באתר Playbill
 קרי באטלר באתר Broadway.com
 קרי באטלר באתר Internet Broadway Database

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:שחקני מחזות זמר
קטגוריה:במאיות תיאטרון אמריקאיות
קטגוריה:זמרות אמריקאיות
קטגוריה:צמחוניות אמריקאיות
קטגוריה:פעילות איכות הסביבה אמריקאיות
קטגוריה:פעילי איכות הסביבה אמריקאים
קטגוריה:בוגרות מכללת אית'קה
קטגוריה:בוגרי מכללת אית'קה
קטגוריה:אמריקאיות שנולדו ב-1971
קטגוריה:אמריקאים שנולדו ב-1971